Old Mac Daddy Luxury Trailer Park | LekkeSlaap
Old Mac Daddy Luxury Trailer Park: Hooffoto's
Adres: Elginvallei-pad 112, Grabouw, 7160, Wes-Kaap
Vanaf R1 895 per nag (plek vir 2)
Old Mac Daddy Luxury Trailer Park bied 'n kampgeleentheid wat jou nostalgies sal laat oor jou kinderdae. Dié luukse ontwerper-woonwaens is tussen dennebome en mere geleë. Dit bied talle doendinge in die natuur en gesonde etes vars van die plaas af. Old Mac Daddy is in Elgin, ongeveer 'n uur se ry van Kaapstad af, geleë.
Die park het 9 woonwa-suites met aparte sitkamers, 'n uitkykdek en 'n en suite-badkamer. Elke eenheid bied slaapplek aan 2 volwassenes en die sitkamer kan gebruik word as 'n kinderkamer. Verder is daar 3 Airstream-woonwaens wat oor die onderste dam uitkyk en dit bied ook slaapplek aan 2 volwassenes. Dié woonwaens is 'n bietjie kleiner, maar het ook en suite-badkamers. Dis ideaal vir paartjies op soek na 'n romantiese wegbreek in die natuur. Alternatiewe verblyf sluit Daddy's Den en Daddy's Hideaway met slaapplek vir 4 gaste, Daddy's Villa met slaapplek vir 6 gaste, en The School House met slaapplek vir 10 gaste in. The School House is 'n ou skool wat in 'n huis omskep is.
Old Mac Daddy het 'n gemeenskaplike area waar gaste lekker gesonde maaltye en peuselhappies deur die dag kan geniet. Al die bestanddele is plaaslik verkry en organies waar moontlik. Old Mac Daddy is 'n kindervriendelike omgewing en kinders kan lekker binne en buite speel. Daar is oorgenoeg doendinge om hulle mee besig te hou! Daar is ook 'n spyskaart spesiaal met gratis maaltye vir die jongspan onder 8 jaar oud. Verder is daar 'n omheinde swembad.
Old Mac Daddy het geriewe vir konferensies, vergaderings en troues. Die hele plek of net 'n gedeelte kan bespreek word vir funksies of vergaderings. Die konferensie-saal is op die perseel geleë en daar is WiFi.
Neem asseblief kennis dat selfoonontvangs by Old Mac Daddy beperk is. Daar is wel 'n selfoonontvangs-kuberkol by die kroeg.
4.6 uit 5van 7 resensies vir Old Mac Daddy Luxury Trailer Park
Gaste dink Old Mac Daddy Luxury Trailer Park het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDU0MjU0OTVkLTAyZjAtNGQ2OS1hMmIyLTcwNjAxYTI2ZDA4Mg?w=1440&h=960&fit=crop&auto=format Vanaf R1 895 per nag (plek vir 2) 7 5 1 5 112 Elgin Valley Road Grabouw 7160 Wes-Kaap 086 999 0018 14:00-19:00 10:00 -34.230902048108 19.11889463691